ร้านนี้เรียกได้ว่าน่าจะเป็นที่หนึ่งในดวงใจเวลาไปหัวหินเลย ต้องแวะทุกครั้ง ไม่งั้นถือว่าไปไม่ถึงหัวหิน

บรรยากาศร้านก็ดี ตกแต่งสวยงาม มีมุมถ่ายรูปเยอะเลย โดยเฉพาะโซนด้านนอก ถ่ายมาเหมือนอยู่เมืองนอกเลย (ถ้าหามุมหลบคนเยอะๆได้นะคะ 555)

ส่วนเค้ก ส่วนตัวชอบ เค้กมะพร้าวอ่อน มากที่สุด สั่งทานเกือบทุกครั้งเลย  ส่วนมากไปร้านนี้ก็จะสั้งแต่เมนูขนม เค้ก และเครื่องดื่ม แต่เพิ่งจะมีครั้งนี้นี่แหละที่ได้ลองสั่งอาหารทาน

จริงๆไม่ได้ตั้งใจจะไปทานอาหารร้านนี้ แต่ด้วยความบังเอิญ และความหิว ทำให้เราสั่งอาหารมาทานกัน เมนูที่สั่งมาเป็นสปาเกตตี้ขี้เมาเนื้อ รสชาติอร่อยค่ะ แต่บอกตรงๆว่าเนื้อมีกลิ่นสาบนิดๆ ขนาดเราเป็นคนชอบทานเนื้อมากๆ ยังรู้สึกได้ถึงกลิ่น เลยคิดว่าคนไม่ทานเนื้อ ออกห่างเลยดีกว่าค่ะ 555

สรุปทั้งหมดทั้งมวลคือ คราวหน้าถ้าไปหัวหิน ก้แวะไปร้านนี้อีกแหละค่ะ แต่ไปนั่งทานขนมสวยๆนะ คงหาอาหารทานจากที่อื่นไปก่อนดีกว่า 

ใครแวะไปร้านนี้ อย่าลืมเตรียมกล้องไปถ่ายรูปสวยๆกันด้วยนะคะ เดี๋ยวจะหาว่าไม่บอกกันก่อน :)